b'\n_START_ARTICLE_\nRafael Blomstedt\n_START_PARAGRAPH_\nArno Rafael Blomstedt (14. syyskuuta 1885 Helsinki \xe2\x80\x93 21. maaliskuuta 1950 Helsinki) oli suomalainen arkkitehti ja muotoilija. H\xc3\xa4n toimi Taideteollisuuskeskuskoulun johtajana ja opettajana vuodesta 1912, rehtorina 1943\xe2\x80\x931949. H\xc3\xa4n teki erityisesti sisustust\xc3\xb6it\xc3\xa4 ja suunnitteli kirkkojen entist\xc3\xa4misi\xc3\xa4 ja korjauksia._NEWLINE_Blomstedt valmistui arkkitehdiksi Polyteknillisest\xc3\xa4 opistosta 1908. Opettajan ty\xc3\xb6ns\xc3\xa4 ohessa h\xc3\xa4n suunnitteli erityisesti sakraalirakennuksia, ja h\xc3\xa4nen viimeiseksi, kesken j\xc3\xa4\xc3\xa4neeksi ty\xc3\xb6kseen j\xc3\xa4i Iisalmen siunauskappeli. H\xc3\xa4n kuului merkitt\xc3\xa4viin kirkkojen entist\xc3\xa4jiin K. S. Kallion, Carolus Lindbergin ja Karl-Ruben Lindgr\xc3\xa9nin ohella._NEWLINE_Blomstedt on suunnitellut muun muassa Espoon sankarihauta-alueen.'